13,449,902 members (51,757 online)
Member #381416922-Feb-07 5:32
Member #3814169 22-Feb-07 5:32
Astroman101 6-Jul-05 10:06
Astroman101 10-Jul-05 8:35
patch_werk 2-Sep-04 11:22
Last Visit: 31-Dec-99 18:00 Last Update: 19-Mar-18 22:32 Refresh 12 Next »
Web03-2016 | 2.8.180318.3 | Last Updated 3 Jun 2002 Makhura wil dienste by hospitale, klinieke opskerp | Netwerk24
Deur Bonolo Selebano 01 Julie 2019 13:24
Openbare klinieke in Gauteng sal binne die volgende vyf jaar vir 24 uur per dag oop wees om mense te help.
Dit was een van die beloftes wat David Makhura, premier van Gauteng, Maandag gemaak het in sy provinsiale rede.
Makhura, wat sy rede op die Soweto-kampus van die Universiteit van Johannesburg (UJ) gelewer het, sê dit sal eersdaags verpligtend wees vir Gauteng se 32 gemeenskapsklinieke om 24-uur-diens te lewer.
“Die bestuurspanne van ons klinieke, gemeenskapsgesondheidsentrums, streeks- en distriksgesondheidsgeriewe sal bemagtig word met hulpbronne en besluitnemingsmagte sodat hulle pasiënte van sorg kan bedien sonder burokratiese rompslomp,” sê Makhura.
“Ons sal ook verseker dat al 32 klinieke in Gauteng binne vyf jaar 24-uur-diens lewer. Tans bied net die helfte van hulle dit aan.”
Makhura het in sy rede die provinsie se hospitale en klinieke uitgelig wat die swakste diens lewer. Hy sê daar is persepsies dat die provinsie se openbare hospitale “lykshuise” is.
Die hospitale wat die swakste presteer, is Mamelodi, Sebokeng, Bheki Mlangeni en Jubilee. Makhura sê die hospitale sal geprioritiseer word om dienste binne die volgende jaar te verbeter.
Hy sê dr. Bandile Masuku, Gauteng se LUR vir gesondheid, sal binne 100 dae ’n plan voorlê oor hoe dienste by dié vyf hospitale en klinieke verbeter kan word.
Meer oor: David Makhura | Gauteng | Hospitale | Provinsiale Rede | Klinieke | Gesondheid | Politiek